**הוראות לשימוש במערכת זימון אורחים בחניון מידטאון :**

1. נכנסים לאינטרנט דרך Google Chrome.
2. מקישים את הכתובת **IFASTPARK/212.179.120.165.**
3. מגיעים למסך קוד וסיסמה בו עלייך להקליד את **סיסמא אישית וקוד גישה** כדי להיכנס לחשבון האישי. **יש לסמן ב-V את שורת "זכור אותי".**

אנו ממליצים לשמור את דף האינטרנט ב"מועדפים. לשם כך יש ללחוץ על ה"כוכב" מצד שמאל למעלה, לאחר מכן לשנות את שם הסימנייה ל"כניסה למערכת חניון" וללחוץ על "בוצע".

**יש לצאת מהאינטרנט ולהיכנס מחדש כדי לראות היכן מופיע הדף השמור, אשר יקל על כניסה קבועה מבלי להקיש את הפרטים בכל פעם מחדש.**

1. בחשבון האישי ניתן לנהל את מספרי הרכבים במסגרת המגבלות של כמות החניות המוקצות לכל דייר ( מיקום החניה וכמות החניות שנרכשו על ידי הדייר ).
2. לכל דייר יש מספר חניות בבעלותו. בחניות אלה הוא רשאי לחנות בעצמו או לאפשר לאורח/ים לחנות, ובלבד ומספר החונים לא יעלה על מספר החניות בבעלותו.
3. יש להבחין בחשבון האישי במעמד הזנת הרכבים בין "מנוי" לבין "אורח".

מצד ימין למעלה קיימים שני אייקונים:

* **בקליק על ניהול מנויים –** ייפתח חלון חדש. בחלון זה יוקלדו **הרכבים הקבועים** – בעל החניה / המשתמש הראשי,

בצד שמאל של הדף תחת הכותרת **"הוספת מנוי חדש".**

הקלד את מס' הרכב בשני מקומות - גם ב"מספר המנוי" וגם ב"מספר רכב".

רשום שם ושם משפחה של המנוי והגדר תוקף.

( הערה – הסדר זה בתוקף עד ליום 29.2.2020 אלא אם יוחלט לבטלו קודם לכן ).

**חל איסור לסמן ב-V מקום שמור ( נא להתעלם משורה זו במערכת ).**

בסיום הזנת פרטי המנוי כפי שמצוין לעיל, עליכם ללחוץ על **"הכנס"**.

פעולה זו תאפשר את כניסת המנוי בפועל לחניון.

* **בקליק על ניהול אורחים –** ייפתח חלון חדש. בחלון זה יוקלדו **רכבי האורחים,**

בצד שמאל של הדף תחת הכותרת **"הוספת אורח חדש".**

את מס' הרכב יש למלא גם ב"מספר אורח" וגם ב"מספר רכב", יש לרשום שם ושם משפחה של האורח ולהגדיר באופן ידני ( ולא באמצעות בחירה מלוח השנה ) **תאריך של יום הביקור ועד תאריך היום שאחרי.**

בסיום הזנת פרטי האורח כפי שמצוין לעיל, עליכם ללחוץ על **"הכנס",** פעולה זו תאפשר את כניסת האורח בפועל לחניון.

הגדרה של אורח במערכת מאפשרת כניסה חד פעמית בטווח התאריכים הנקובים ולכן עליכם להגדיר את האנשים המיועדים לכך בלבד.

1. ניתן לעדכן עד 10 מספרי רכב לכל דייר.

חשוב להקליד את מספרי הרכבים בצורה מדויקת כדי למנוע בעיות בכניסה / ביציאה.

1. **החניה מותרת אך ורק בחניה הפרטית של הדייר !!!** מנוי / אורח שלא יעבור את מחסום הכניסה של מתחם הדיירים ויחנה בחניון הציבורי יידרש לשלם על שירות החניה שקיבל ביציאתו מהחניון.
2. **אין אפשרות לעדכן מספרי רכב אשר נמצאים בפועל בתוך החניון.**

**ניתן לעדכן במערכת רק רכבים אשר אינם נמצאים בחניון.**

1. המערכת אינה יודעת לזהות אם הרכב הוא של אורח או של מנוי או של הדייר עצמו. **במידה ואורח הוזן למערכת ונכנס לפני הדייר יידרש הדייר לקחת כרטיס בכניסה ולשלם ביציאתו מהחניון.**
2. הכניסה והיציאה מהחניון מתאפשרות ע"י זיהוי מספר הרכב באמצעות מצלמה הממוקמת בכל מחסום. יש להקפיד **על לוחית רישוי קדמית נקייה ותקינה**.

**בהצלחה**